Peace Corps: Har yanzu da akwai kyakyawan zaton Buhari zai rattaba hannu - Hadimin shugaban kasa ya bayar da dalilai - ISYAKU.COM Peace Corps: Har yanzu da akwai kyakyawan zaton Buhari zai rattaba hannu - Hadimin shugaban kasa ya bayar da dalilai - ISYAKU.COM
Home > LABARI > Peace Corps: Har yanzu da akwai kyakyawan zaton Buhari zai rattaba hannu - Hadimin shugaban kasa ya bayar da dalilai
Peace Corps: Har yanzu da akwai kyakyawan zaton Buhari zai rattaba hannu - Hadimin shugaban kasa ya bayar da dalilai
Sabon mai taimaka wa shugaban kasa a kan harkokin da suka shafi majalisar wakilai ya yi nuni da cewa har yanzu akwai kyakyawan zaton cewa shugaba Buhari zai iya amince wa da kudirin neman kafa hukumar tsaro ta 'Pace Corps of Nigeria (PCN)'.
Sau biyu shugaban kasa, Muhammadu Buhari, yana kin saka hannu a kan kudirin nema amincewa da kafa PCN bayan majalisar ta aiko masa a lokutan baya, watau a zangon mulkinsa na farko.
Sai dai, yanzu haka majalisar wakilai ta sake waiwayar kudirin tare da yi masa kwaskwarima domin sake mayar da shi teburin shugaba Buhari domin neman sahalewar sa.
El-Yakub ya bayyana hakan ne a cikin wani jawabi da ya aike wa manema labarai a ranar Laraba, 16 ga watan Oktoba.
Hadimin na shugaban kasa ya ce: "yanzu an samu kyakyawar alaka tsakanin shugabancin majalisa da fadar shugaban kasa, kuma na tabbata 'yan majalisa zasu aiki a kan kudirin. Tabbas shugaban kasa zai saka hannu a kan kudirin da zarar majalisa ta kammala aiki a kansa, saboda shugaba Buhari bashi da wata boyayyiyar manufa a kan dokokin da majalisa ke kirkira."
Item Reviewed: Peace Corps: Har yanzu da akwai kyakyawan zaton Buhari zai rattaba hannu - Hadimin shugaban kasa ya bayar da dalilai Rating: 5 Reviewed By: -